Sodba Sodišča (peti senat) z dne 21. junija 2012 – Komisija proti Portugalski
(Zadeva C-223/11)
„Neizpolnitev obveznosti države – Okolje – Direktiva 2000/60/ES – Vodna politika Unije – Načrti upravljanja povodij – Objava in poročanje Komisiji – Neobstoj – Obveščanje javnosti in posvetovanje njo glede osnutkov načrtov upravljanja – Neobstoj“
Tožba zaradi neizpolnitve obveznosti – Preizkus utemeljenosti, ki ga opravi Sodišče – Upoštevni položaj – Stanje po izteku roka, določenega v obrazloženem mnenju (člen 258 PDEU; Direktiva Evropskega parlamenta in Sveta 2000/60)
(Glej točki 16 in 29.)
Predmet
Kršitev členov 13(1), (2) in (6), 14(1)(c) in 15(1) Direktive Evropskega parlamenta in Sveta 2000/60/ES z dne 23. oktobra
2000 o določitvi okvira za ukrepe Skupnosti na področju vodne politike (UL L 327, str. 1) – Načrti upravljanja povodij – Objava –
Obveščanje javnosti in posvetovanje z njo – Neposredovanje kopij načrtov upravljanja Komisiji
Izrek
1.
Portugalska republika s tem, da v predpisanem roku:
–        ni pripravila vseh načrtov upravljanja povodij, tako za vodna območja, ki v celoti ležijo na njenem ozemlju, kot za mednarodna
vodna območja;
–        osnutkov načrtov upravljanja povodij ni objavila in omogočila zbiranja pripomb javnosti, vključno z uporabniki, in
–        Komisiji ni posredovala kopij teh načrtov,
ni izpolnila obveznosti iz člena 13(6) Direktive Evropskega parlamenta in Sveta 2000/60/ES z dne 23. oktobra 2000 o določitvi
okvira za ukrepe Skupnosti na področju vodne politike v povezavi z odstavkoma (1) in (2) tega člena, ter obveznosti iz členov 14(1)(c)
in 15(1) navedene direktive.
2.
Portugalski republiki se naloži plačilo stroškov.